
Grozījumi Ministru kabineta 2016. gada 1. novembra noteikumos Nr. 695 "Digitālās drošības uzraudzības komitejas nolikums"
Izdoti saskaņā ar Fizisko personu elektroniskās identifikācijas likuma 17. panta septīto daļu,
Elektronisko dokumentu likuma 19. panta trešo daļu un
Nacionālās kiberdrošības likuma 17. panta otro daļu.
· Izdarīt Ministru kabineta 2016. gada 1. novembra noteikumos Nr. 695 "Digitālās drošības uzraudzības komitejas nolikums" (Latvijas Vēstnesis, 2016, 215. nr.; 2017, 193. nr.; 2018, 142., 245. nr.; 2020, 78. nr.; 2021, 69. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Fizisko personu elektroniskās identifikācijas likuma 17. panta septīto daļu,Elektronisko dokumentu likuma 19. panta trešo daļu unNacionālās kiberdrošības likuma 17. panta otro daļu."
· 2. Svītrot 1.4. apakšpunktu.
· 3. Svītrot 1.5. apakšpunktu.
· 4. Papildināt ar 1.6. apakšpunktu šādā redakcijā:
· "1.6.  uzraudzīt un apstiprināt Eiropas digitālās identitātes maku (turpmāk – EDIM) pakalpojumu sniedzējus un to izsniegtos EDIM."
· 5. Svītrot 2.3.2 apakšpunktu.
· 6. Svītrot 2.3.3 apakšpunktu.
· 7. Papildināt ar 2.3.4 apakšpunktu šādā redakcijā:
· "2.3.4 veic regulas Nr. 910/2014 46.c pantā noteiktā vienotā kontaktpunkta funkcijas un uzdevumus;".
· 8. Papildināt ar 2.3.5 apakšpunktu šādā redakcijā:
· "2.3.5 veic elektroniskās identifikācijas shēmu salīdzinošo izvērtēšanu saskaņā ar regulas Nr. 910/201412  panta 5. punktu, kā arī pārbauda elektroniskās identifikācijas shēmu sertificētāju atbilstību regulas Nr. 910/2014 prasībām;".
· 9. Papildināt ar 2.3.6 apakšpunktu šādā redakcijā:
· "2.3.6 paziņo Eiropas Komisijai informāciju saskaņā ar regulas Nr. 910/2014 5.a panta 18. punktu, 5.c panta 7. punktu, 5.d panta 1. punktu, 12.a panta 6.punktu, 20. panta 1.b punktu, 31.panta 1.punktu; ".
· 10. Papildināt ar 2.3.7 apakšpunktu šādā redakcijā:
· "2.3.7 vāc un paziņo Eiropas Komisijai statistikas datus saskaņā ar regulas Nr. 910/2014 48.a pantu;".
· 11. Papildināt ar 2.3.8 apakšpunktu šādā redakcijā:
· "2.3.8 nozīmē pārstāvi dalībai regulas Nr. 910/201412 46.e pantā noteiktajā Eiropas Digitālās identitātes sadarbības grupā;".
· 12. Izteikt 4. punktu šādā redakcijā:
· "4. Komitejai ir sekretariāts. Sekretariāta funkcijas nodrošina Aizsardzības ministrija. Komitejas sekretariāta vadītājs ir Aizsardzības ministrijas politikas direktors-valsts sekretāra vietnieks."
· 13. Izteikt 5.7. apakšpunktu šādā redakcijā:
· "5.7. Latvijas Universitātes Matemātikas un informātikas institūta Kiberincidentu novēršanas institūcijas CERT.LV (turpmāk – CERT.LV) vadītājs;".
· 14. Izteikt 7. punktu šādā redakcijā:
· "7. Komitejas priekšsēdētāja otrais vietnieks ir CERT.LV vadītājs."
· 15. Izteikt 8. punktu šādā redakcijā:
· "8. Komitejas sēdes notiek ne retāk kā reizi gadā. Komitejas sēdi pēc nepieciešamības sasauc komitejas priekšsēdētājs vai trīs komitejas locekļi. Komitejas sēžu darba kārtību apstiprina komitejas priekšsēdētājs."
· 16. Izteikt 11. punktu šādā redakcijā:
· "11. Komitejas locekļiem ir tiesības rakstiski pilnvarot citu personu aizvietot viņus atsevišķās komitejas sēdēs. Personai, kura pilnvarota aizvietot komitejas locekli, ir balsstiesības uz pilnvarojumā noteikto laiku. Pilnvaru elektroniskā veidā vismaz 1 darba dienu pirms sēdes nosūta Komitejai."
· 17. Papildināt ar VI nodaļu šādā redakcijā:
· "VI. Komitejas tiesības veidot apakškomiteju
· 19. Komiteja savas kompetences ietvaros var izveidot apakškomiteju atsevišķu jautājumu izskatīšanai, lai atvieglotu lēmuma pieņemšanu Komitejā. Apakškomitejas priekšlikumiem un atzinumiem ir konsultatīvs raksturs.
· 20. Komiteja nosaka apakškomitejas sastāvu un vadītāju, tās mērķus un uzdevumu, kā arī tās darbības termiņu un kārtību. Apakškomitejas sastāvu var veidot gan Komitejas locekļi, gan Komitejas pārstāvēto ministriju un iestāžu eksperti."

